**ՀԻՄՆԱՎՈՐՈՒՄ**

Աբովյան համայնքի Ավագանու 2022 թվականի դեկտեմբերի 28-ի N 198-Ա որոշման մեջ փոփոխություն կատարելու մասին նախագծի ընդունման անհրաժեշտության մասին

1. Նախագծի ընդունման անհրաժեշտությունը.

Նախագիծը մշակվել է «Նորմատիվ իրավական ակտերի մասին» օրենքի 33-րդ և 34-րդ հոդվածների պահանջներին համապատասխան։

Նախագծի մշակման համար հիմք Է հանդիսացել Աբովյանի համայնքապետարանի աշխատակազմի կրթության, մշակույթի, սպորտի և երիտասարդության հարցերի բաժնի պետի զեկուցագիրը (մուտք՝02.08.2023 թ. N Ք-4739)։
Համաձայն Հայաստանի Հանրապետության կառավարության 2007 թվականի փետրվարի 1-ի «Առողջապահական, հոգաբարձության (խնամակալության), մանկական դաստիարակչական, էներգամատակարարման, գազամատակարարման, ջերմամատա-կարարման, կապի և աշխատանքի այլ առանձնահատուկ բնույթ ունեցող բնագավառների աշխատողների աշխատանքի և հանգստի ռեժիմի առանձնահատկությունները սահմանելու մասին» N 201-Ն որոշման N 5 հավելվածի, որը լրացվել է 2023 թվականի մարտի 9-ի N 301-ն որոշմաման 20-րդ կետով՝
«20. Արտադպրոցական ուսումնական հաստատություններում աշխատաժամանակի տևողությունը սահմանվում է շաբաթական 20 ժամ՝ մանկավարժական աշխատանքի 1 դրույքաչափի համար, բացառությամբ մարզադպրոցներում աշխատող մարզիչ-մանկավարժների։ Վերջիններիս աշխատանքի և հանգստի առանձնահատկությունները սահմանվում են նշված կազմակերպության կանոնադրությամբ կամ ներքին կարգապահական կանոններով։»:
Առաջարկվում է Կոտայքի մարզի Արամուսի մարզամշակութային կենտրոնի հաստիքացուցակում կատարել հետևյալ փոփոխությունը՝ դաշնամուրի ուսուցչի 4,5 հաստիքը դարձնել 6,0, իսկ աշխատողների քանակը 18-ից կդառնա 19։
Նախագծի ընդունման դեպքում ակնկալվում է՝ ապահովել «Կոտայքի մարզի Արամուսի մարզամշակութային կենտրոն»-ի գործունեության բնականոն և շարունակական ընթացքը։
2. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին.

Աբովյան համայնքի ավագանու 2022 թվականի դեկտեմբերի 28-ի N 198-Ա որոշման մեջ փոփոխություն կատարելու մասին նախագծի ընդունմամբ այլ իրավական ակտերում փոփոխություններ և լրացումներ կատարելու անհրաժեշտություն չկա։
3. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.

Նախագծի ընդունման կապակցությամբ Աբովյան համայնքի բյուջեում եկամուտների ավելացում կամ նվազեցում չի նախատեսվում, իսկ աշխատավարձի հոդվածով ամսական ծախսերը կավելանան 143 445 դրամով։

ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ